ZAPISNIK
26. (dvadeset i šeste) sjednice Vijeća Mjesnog odbora Sopot, održane 24. srpnja 2023. u prostorijama Mjesnog odbora Sopot, Ulica Viktora Kovačića 5, s početkom u 18:00 sati

NAZOČNI ČLANOVI VIJEĆA:
Ramona Antić, Mladen Devčić, Josipa Dragičević, Milivoj Đilas, Iver Gredelj-Kovačić, Ajla Hrelja Bralić, Danijel Ljuboja, Ana Natanelić.
NENAZOČNI ČLANOVI VIJEĆA:
Branka Rimac.
Predsjedava: Danijel Ljuboja, predsjednik Vijeća.
Zapisnik vodi: Ramona Antić, članica Vijeća.
Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.

Vijeće će tekst zapisnika 25. sjednice Vijeća Mjesnog odbora Sopot razmatrati za usvajanje na idućoj, 27. sjednici Vijeća.
USVAJANJE DNEVNOG REDA
Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Nema prijedloga za izostavljanje točaka dnevnog reda kao niti za izmjenu njihovog redoslijeda. Vijeće jednoglasno prihvaća dnevni red koji glasi:
DNEVNI RED
1. Izvješće Mandatnog povjerenstva o mirovanju mandata članici Vijeća i početku obnašanja dužnosti zamjenice članice

2. Prijedlog zaključka o prihvaćanju Izvješća Mandatnog povjerenstva o mirovanju mandata članice Vijeća i početku obnašanja dužnosti zamjenice članice

3. Prisega

4. Prijedlog godišnjeg izvještaja o izvršenju Financijskog plana VMO Sopot za 2022.

5. Pitanja, prijedlozi, obavijesti
Ad. 1. Izvješće Mandatnog povjerenstva o mirovanju mandata članici Vijeća i početku obnašanja dužnosti zamjenice članice
Mandatno povjerenstvo Vijeća Mjesnog odbora podnosi
IZVJEŠĆE
o prestanku mandata članici Vijeća Mjesnog odbora Sopot i početku obnašanja dužnosti zamjenice članice Vijeća
1. Mandatno povjerenstvo utvrđuje da je članica Vijeća Mjesnog odbora Sopot, Štefica Muhvić, izabrana na kandidacijskoj listi Hrvatske demokratske zajednice - HDZ, dana 28. lipnja 2023. stavila mandat u mirovanje iz osobnih razloga.

2. Sukladno odredbi članka 12. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst) i članka 11. stavka 8. Poslovnika o radu Vijeća Mjesnog odbora Sopot od 19. svibnja 2023. stekli su se uvjeti za utvrđivanje početka mirovanja mandata članici Vijeća.

Hrvatska demokratska zajednica - HDZ je dana 30. lipnja 2023. obavijestila Gradski ured za mjesnu samoupravu, civilnu zaštitu i sigurnost i predsjednicu Vijeća da je za zamjenicu članice Vijeća odredila kandidatkinju s kandidacijske liste – Anu Natanelić.

3. Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članici Vijeća Mjesnog odbora Sopot i početku obnašanja dužnosti zamjenice članice Vijeća u predloženom tekstu.

Ad. 2. Prijedlog zaključka o prihvaćanju Izvješća Mandatnog povjerenstva o mirovanju mandata članici Vijeća Mjesnog odbora Sopot i početku obnašanja dužnosti zamjenice članice
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te otvara raspravu.
Nakon rasprave u kojoj sudjeluju Ramona Antić, Mladen Devčić, Josipa Dragičević, Milivoj Đilas, Iver Gredelj-Kovačić, Ajla Hrelja Bralić i Danijel Ljuboja, Vijeće jednoglasno donosi

ZAKLJUČAK
o prihvaćanju Izvješća Mandatnog povjerenstva o prestanku mandata članu Vijeća Mjesnog odbora Sopot i početku obnašanja dužnosti zamjenice člana
1. Prima se na znanje Izvješće Mandatnog povjerenstva o mirovanju mandata članici Vijeća Mjesnog odbora Sopot i početku obnašanja dužnosti zamjenice članice Vijeća.

2. Dana 03. srpnja 2023. započinje mirovanje mandata članici Vijeća Štefici Muhvić.
Dana 24. srpnja 2023. Ana Natanelić započinje s obnašanjem dužnosti zamjenice članice Vijeća.
3. Ovaj zaključak dostavlja se Vijeću Gradske četvrti Novi Zagreb – istok.

Ad. 3. Prisega
Ana Natanelić čita tekst prisege, te izgovara riječ „PRISEŽEM“.
/Potpisani tekst prisege članice Vijeća prilaže se ovom zapisniku.
Ad. 4. Prijedlog godišnjeg izvještaja o izvršenju Financijskog plana VMO Sopot za 2022.
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda.
Bez rasprave, Vijeće jednoglasno donosi
GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Sopot za 2022.


Članak 1. 
Godišnji izvještaj o izvršenju Financijskog plana Mjesnog odbora Sopot za 2022. sadrži:

	Broj ek. klasifik.
	
OSNOVNA I POTONJA NAMJENA
	
Plan za 2022.
(kn)
	Ostvareno prihoda za 2022.
(kn)
	Ostvareno rashoda za 2022.
(kn)
	Indeks (5/3*100)

	1
	2
	3
	4
	5
	6

	 
	RASHODI
	715.400,00
	715.400,00
	689.718,95
	96,41

	3
	RASHODI POSLOVANJA
	715.400,00
	715.400,00
	689.718,95
	96,41

	32
	Materijalni rashodi
	715.400,00
	715.400,00
	689.718,95
	96,41

	323
	Rashodi za usluge
	599.000,00
	599.000,00
	577.435,26
	96,40

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	599.000,00
	599.000,00
	577.435,26
	96,40

	 
	ODRŽAVANJE JAVNIH POVRŠINA
	274.000,00
	274.000,00
	274.000,00
	100,00

	 
	ODRŽAVANJE NERAZVRSTANIH CESTA
	325.000,00
	325.000,00
	303.435,26
	93,36

	329
	Ostali nespomenuti rashodi poslovanja
	116.400,00
	116.400,00
	112.283,70
	96,46

	3291
	Naknade za rad predstavničkih i izvršnih tijela, povjerenstava i slično
	108.000,00
	108.000,00
	104.980,52
	97,20

	3299
	Ostali nespomenuti rashodi poslovanja
	8.400,00
	8.400,00
	7.303,18
	86,94



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Sopot.

Ad. 5. Pitanja, prijedlozi i obavijesti
Zahtjev članice Vijeća, Štefice Muhvić, za uklanjanjem betonskog stupa na lokaciji Zemljakova ulica 17 proslijeđen je komunalnom redarstvu dana 21. srpnja 2023. na postupanje.

Budući da nitko ne traži riječ, predsjednik konstatira da je dnevni red iscrpljen i zaključuje sjednicu u 18:30, nakon 30 min trajanja.
Zapisnik sastavila: Ramona Antić
[image: ]
KLASA: 024-08/23-003/1533
URBROJ: 251-13-11-9/007-23-2
Zagreb, 24. srpnja 2023.

Predsjednik
Vijeća Mjesnog odbora 
Sopot
[bookmark: _GoBack]Danijel Ljuboja, v.r.

